Geir Barvik

Geir Barvik (født 1958) er en norsk statstjenestemann og organisasjonsleder. Han er generalsekretær i Folkeuniversitetet fra 2018. Han var administrerende direktør for Husbanken fra 2001 til 2010, direktør for Integrerings- og mangfoldsdirektoratet fra 2010 til 2016 og direktør i Justis- og beredskapsdepartementet fra 2016 til 2018.

 Karrière 
Barvik er utdannet cand.mag. i 1981, med bl.a. samfunnsøkonomi i fagkretsen. Han har arbeidet i Kommunal- og regionaldepartementet, der han ble byråsjef i 1991, underdirektør i 1992 og avdelingsdirektør for boligsaker i 1994. Han ble varamedlem av Det kriminalitetsforebyggende råd i 1999.Offisielt fra statsråd 18. februar 1999

 Administrerende direktør for Husbanken 
I 2001 ble han i statsråd utnevnt til administrerende direktør for Husbanken. Våren 2007 ble han i statsråd beskikket til en ny åremålsperiode på 6 år.

 Integrerings- og mangfoldsdirektør 
I 2010 ble han i statsråd utnevnt til direktør for Integrerings- og mangfoldsdirektoratet. Hans seksårige åremål utløp i august 2016. Han var samtidig leder for Nasjonalt utvalg for bosetting av flyktninger.

 Senere karriere

Han var direktør i Kriminalomsorgsavdelingen i Justis- og beredskapsdepartementet fra 2016 til 2018 og ble i 2018 ansatt som generalsekretær i Folkeuniversitetet.Ny generalsekretær

 Annet 

Barvik er opprinnelig fra Bø i Telemark og er bosatt i Asker. Han er gift med professor i klinisk sykepleie Grethe Eilertsen.

Barvik har tidligere vært politisk aktiv i SV i Asker, men meldte seg ut tidlig på 1990-tallet fordi han var uenig i partiets EU-motstand.Dagbladet 1. desember 2012 del 2 s. 26

 Referanser 

 Eksterne lenker 
 Husbanken
 Pressemelding fra Kommunal- og regionaldepartementet
 Intervju i Aftenposten

Kategori:Norske embets- og tjenestemenn
Kategori:Personer fra tidligere Bø kommune i Telemark
Kategori:Personer fra Midt-Telemark kommune